पटना. होटल बुद्धा हेरिटेज में इस वर्ष के मिस्टर पटना रोशन और मिस पटना रानी को चुना गया है। कार्यक्रम में पटना के युवाओं ने जमकर मस्ती की। नए वर्ष के आगमन से ठीक पहले मिस्टर एंड मिस पटना 2015 सीजन दो के फिनाले का आयोजन हुआ। मिस्टर पटना के रनरअप रहे शुभम आैर अंशराज जबकि मिस पटना की रनरअप रहीं रागिनी और अर्चना।
कार्यक्रम की शुरुआत गणेश वंदना से हुई। डांसिंग ग्रुप ने ग्रुप, सोलो और वाद्ययंत्र बजाकर लोगों को मंत्रमुग्ध कर दिया। राजधानी के स्कूल और कॉलेज के बच्चों ने रैंप वाक कर सबसे पहले अपना परिचय दिया। 11वीं से इंजीनियरिंग तक के युवक और युवतियों को देखने पटना के हर हिस्से से लोग पहुंचे थे। फिनाले में राजधानी के 30 युवाओं ने भाग लिया। 15 लड़के और 15 लड़कियों ने अपनी प्रतिभा से सभी को अवगत कराया। युवाओं को बीच सबसे अधिक चर्चा सिने जगत के पंजाबी रॉक सिंगर जे स्टार को लेकर रही।
उन्होंने भी अपने चिर परिचित अंदाज में तू मेरी गर्लफ्रेंड मैं तेरा बॉयफ्रेंड गाकर लोगों का दिल जीत लिया। दर्शकों के विशेष मांग पर उन्होंने पंजाबी म्यूजिक भी गाया। उन्होंने पटनावासियों को आने वाले साल के लिए बधाई भी दी। कार्यक्रम में बिहार पुलिस एसोसिएशन के मृत्युंजय कुमार सिंह, पूजा चौधरी, चिरंजीवी चौधरी, मनोज सिंह, चंदन राज, सुमित, मधु मंजरी उपस्थित थीं।
पवन सिंह भी पहुंचे
कार्यक्रम में भोजपुरी फिल्म के सुपर स्टार पहुंचे। उन्होंने अपने भोजपुरी गानों पर युवा भी थिरकते दिखे। साथ ही उन्होंने आग्रह के हिसाब से कई गानों को दोबारा भी गाया। तू लगावे लु जब लिप्सिटक, जालीदार कुरती जैसे गानों को सबसे अधिक पसंद किया गया।
hin_Deva hin_Deva hin_Deva hin_Deva hin_Deva